The Maltese Falcon (filme de 1941)

The Maltese Falcon é un filme de xénero negro estadounidense dirixido por John Huston en 1941. Baséase na novela homónima de Dashiell Hammett, protagonizada polo detective Sam Spade e supuxo o debut no cinema do seu director.

O filme supuxo a terceira adaptación cinematográfica da novela, trala versión de 1925, con Ricardo Cortez e Satan Met a Lady (1936), con Warren Williams e Bette Davis.

 Sinopse 
En 1539 os Cabaleiros Templarios de Malta pagan ao emperador Carlos V un tributo cunha estatua que representa un falcón, pero a figura desaparece por culpa dos piratas.

1941. En San Francisco os detectives Sam Spade e Miles Archer atenden unha clienta, Ruth Wonderly, que di buscar á súa irmá, que ten unha relación cun home chamado Floyd Thursby. Wonderly está citada con Thursby e Archer decide seguilos. Esa noite Archer morre asasinado.

Ao día seguinte Spade atopa a Wonderly, que agora se fai chamar Brigid O'Shaughnessy e que lle di que probablemente Thursby matara a Archer.

No seu despacho Spade coñece a Joel Cairo, que lle ofrece 5 000 dólares por atopar unha antiga figura con forma de ave. Ese mesmo día descóbrese que O’Shaughnessy e Cairo están relacionados.

 Personaxes 
 Humphrey Bogart como Sam Spade
 Mary Astor como Brigid O'Shaughnessy
 Gladys George como Iva Archer
 Peter Lorre como Joel Cairo
 Barton MacLane como Tenente Dunby
 Lee Patrick como Effie Perine
 Sydney Greenstreet como Kasper Gutman
 Ward Bond como Detective Tom Polhaus
 Jerome Cowan como Miles Archer
 Elisha Cook, Jr. como Wilmer Cook
 James Burke como Luke
 Murray Alper como Frank Richman
 John Hamilton como Bryan
 Walter Huston como Capitán Jacobi (sen acreditar)

 O MacGuffin 
A figura do falcón é considerada como un clásico Macguffin, un asunto que motiva as actuacións das personaxes, pero que na práctica ten pouca importancia no argumento.

 Galardóns e nomeamentos 
O filme foi candidato ao Óscar en tres categorías: mellor película, mellor guión adaptado e mellor actor secundario (Sydney Greenstreet).

 Véxase tamén 
 Ligazóns externas 
 Ficha na IMDb 
 Ficha en filmaffinity 

Categoría:Filmes de 1941
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por John Huston
Categoría:Filmes de Warner Bros.
Categoría:Filmes preservados no National Film Registry